CELEX: 32010R0239
Language: et
Date: 2010-03-22 00:00:00
Title: Komisjoni määrus (EL) nr 239/2010, 22. märts 2010 , millega muudetakse määrust (EÜ) nr 318/2007, milles sätestatakse loomatervishoiunõuded ja karantiinitingimused teatavate lindude impordil ühendusse (EMPs kohaldatav tekst)

23.3.2010   
            
            
               ET
            
            
               Euroopa Liidu Teataja
            
            
               L 75/18
            
         KOMISJONI MÄÄRUS (EL) nr 239/2010,
   22. märts 2010,
   millega muudetakse määrust (EÜ) nr 318/2007, milles sätestatakse loomatervishoiunõuded ja karantiinitingimused teatavate lindude impordil ühendusse
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eelkõige selle artikli 10 lõike 3 teist lõiku ja artikli 10 lõike 4 teist lõiku,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A lisa I osas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (2) eriti selle artikli 18 lõike 1 neljandat taanet,
   ning arvestades järgmist:
   
               (1)
            
            
               Direktiivis 91/496/EMÜ on sätestatud kolmandatest riikidest ühendusse imporditavate elusloomade karantiinitingimused, sealhulgas ELi territooriumil asuvates karantiinikeskustes täidetavad üldtingimused. Selle direktiivi B lisas on sätestatud karantiinikeskuste heakskiitmise üldtingimuste loetelu.
            
         
               (2)
            
            
               Direktiivi 91/496/EMÜ (muudetud nõukogu 15. juuli 2008. aasta direktiiviga 2008/73/EÜ, millega lihtsustatakse nimekirjade koostamise ja andmete avaldamise korda veterinaar- ja zootehnika valdkonnas) (3) artikli 10 lõike 4 punktiga b on seatud sisse lihtsustatud menetlus nimekirja koostamise ja avaldamise kohta neist heakskiidetud karantiinikeskustest, kuhu elusloomad karantiini paigutatakse või isoleeritakse, kui ELi eeskirjad seda ette näevad. Alates 1. jaanuarist 2010 kohaldatava uue menetluse järgi ei kuulu kõnealuse direktiivi B lisas sätestatud üldtingimustele vastavate heakskiidetud karantiinikeskuste nimekirja koostamine enam komisjoni, vaid liikmesriikide pädevusse.
            
         
               (3)
            
            
               Komisjoni määruses (EÜ) nr 318/2007 (4) on sätestatud loomatervishoiunõuded teatavate lindude (v.a kodulinnud) impordi korral ELi. Kõnealuse määruse artiklis 6 on ette nähtud, et heakskiidetud karantiiniasutused ja -keskused peavad vastama IV lisas sätestatud miinimumnõuetele. Kõnealuse määruse V lisas on esitatud heakskiidetud karantiiniasutuste ja -keskuste loend.
            
         
               (4)
            
            
               Liidu õigusloome lihtsustamise huvides tuleks muuta määruse (EÜ) nr 318/2007 artiklit 6 ja välja jätta selle määruse V lisa, et võtta arvesse direktiiviga 91/496/EMÜ ettenähtud ja direktiiviga 2008/73/EÜ muudetud uut menetlust karantiiniasutuste ja -keskuste heakskiitmise ja nende nimekirja koostamise kohta. Mõned liikmesriigid on juba alustanud heakskiidetud karantiinikeskuste nimekirjade koostamist eesmärgiga üle võtta direktiivi 91/496/EMÜ artikli 10 lõike 4 punkti b sätted. Seega on ELi õigusaktide selguse huvides asjakohane, et määruse (EÜ) nr 318/2007 muudatusi kohaldataks alates direktiivi 91/496/EMÜ kohaldamise kuupäevast.
            
         
               (5)
            
            
               Seepärast tuleks määrust (EÜ) nr 318/2007 vastavalt muuta.
            
         
               (6)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 318/2007 muudetakse järgmiselt:
   
               1)
            
            
               artikkel 6 asendatakse järgmisega:
               „Artikkel 6
               Heakskiidetud karantiiniasutused ja -keskused
               Heakskiidetud karantiiniasutused ja -keskused peavad vastama IV lisas sätestatud miinimumtingimustele.
               Iga liikmesriik koostab nimekirja heakskiidetud karantiiniasutustest ja -keskustest ning nende loanumbritest, ajakohastab seda ning teeb nimekirja komisjonile, teistele liikmesriikidele ja üldsusele kättesaadavaks.”;
            
         
               2)
            
            
               V lisa jäetakse välja.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2010.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. märts 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 268, 24.9.1991, lk 56.
   
      (2)  EÜT L 268, 14.9.1992, lk 54.
   
      (3)  ELT L 219, 14.8.2008, lk 40.
   
      (4)  ELT L 84, 24.3.2007, lk 7.